L 345/90 Den Europæiske Unions Tidende 23.12.2008 KOMMISSIONEN KOMMISSIONENS BESLUTNING af 15. december 2008 om ændring af Rådets direktiv 2002/56/EF for så vidt angår datoen i artikel 21, stk. 3, indtil hvilken medlemsstaterne har bemyndigelse til at forlænge gyldigheden af beslutninger om ligestilling af læggekartofler fra tredjelande (meddelt under nummer K(2008) 8135) (EØS-relevant tekst) (2008/973/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2002/56/EF af 13. juni 2002 om handel med læggekartofler (!), særlig artikel 21, stk. 3, andet afsnit, og ud fra følgende betragtninger: (1) Ifølge direktiv 2002/56/EF kan medlemsstaterne fra visse datoer ikke længere selv træffe beslutning om ligestilling af læggekartofler, som er høstet i tredjelande, med lægge- kartofler, der er høstet i Fællesskabet og opfylder nævnte direktiv. Da Fællesskabet imidlertid ikke havde afsluttet arbejdet med ligestilling af læggekartofler fra alle berørte tredje- lande, fik medlemsstaterne med direktiv 2002/56/EF bemyndigelse til at forlænge gyldigheden frem til den 31. marts 2008 af ligestillingsbeslutninger, de allerede havde truffet om læggekartofler fra visse tredjelande, som ikke var omfattet af Fællesskabets ligestilling. Denne dato blev valgt, fordi den markerer udløbet af den periode, hvor læggekartofler bringes i omsætning. (3) — Da arbejdet endnu ikke er afsluttet, og den nye omsæt- ningsperiode begynder i slutningen af 2008, er det nødvendigt at give medlemsstaterne bemyndigelse til at forlænge de nationale ligestillingsbeslutningers gyldighed. (4) — Direktiv 2002/56/EF bør derfor ændres i overensstem- melse hermed. (5) — Foranstaltningerne i denne beslutning er i overensstem- melse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug — VEDTAGET FØLGENDE BESLUTNING: Artikel 1 I artikel 21, stk. 3, første afsnit, i direktiv 2002/56/EF ændres »31. marts 2008« til »31. marts 2011«. Artikel 2 Denne beslutning er rettet til medlemsstaterne. Udfærdiget i Bruxelles, den 15. december 2008. På Kommissionens vegne Androulla VASSILIOU Medlem af Kommissionen (1) EFT L 193 af 20.7.2002, s. 60.